Voimanosto on kesäparalympialaji liikuntavammaisille urheilijoille. Liikuntavammaisten voimanoston ainoa laji on penkkipunnerrus. Laji sopii henkilöille, joilla on hyvä ylävartalon toiminta- ja hallintakyky. Penkki on liikuntavammaisten nostajien osalta hieman muokattu.
Voimanosto on kansainvälinen kilpailulaji myös näkövammaisten ja kehitysvammaisten (Special Olympics) urheilussa, mutta kotimaassa näkö- ja kehitysvammaisille ei toistaiseksi ole kilpailutoimintaa. Harrastelajina voimanosto soveltuu hyvin myös näkö- ja kehitysvammaisille henkilöille.
Paravoimanoston lajiliittona toimii Suomen Paralympiakomitea, joka järjestää kerran vuodessa lajin SM-kilpailut. Lajia pääsee harrastamaan Suomen Voimanostoliiton alaisissa seuroissa.
Ota rohkeasti yhteyttä paikkakuntasi tai lähialuuesi kuntosaliin tai seuraan, Paralympiakomitean yhteyshenkilöön tai Voimanostoliittoon, jos olet kiinnostunut voimanostosta! Yhteystiedot löytyvät täältä.